
שבט-אדר תש"ף

פברואר 2020

**הורים יקרים,**


ט"ו בשבט הגיע, חג לאילנות! החודש, לכבוד ט"ו בשבט, נעודד את הילדים להתבונן על הטבע ועל הסביבה בה הם חיים.

נספר על סול וצליל שהבחינו בעץ זית עתיק בדרכם לחנות הפלאים. נבקש את עזרתכם, ההורים, במיזם "אמץ עץ" בצהרון שלנו: התבוננו עם הילדים על העצים והשיחים בדרככם מהצהרון הביתה. עזרו לילדים לבחור עץ שמוצא חן בעיניהם במיוחד ו"לאמץ" אותו.

במהלך השבועות הקרובים נאפשר לילדים לספר על העץ שלהם בזמן המפגש בצהרון, ולהראות לחברים תמונות או ציורים של העץ. נעסוק בטבע ובצמחיה גם באמצעות פעילויות בתנועה, דקלום, יצירה ומשחקים קבוצתיים.



בחלקו השני השל החודש נתרגל חשיבה יצירתית. נכיר את ה"נורה היצירתית" ונבדוק כמה פתרונות אפשריים אפשר למצוא לכל בעיה? כמה משחקים יצליחו הילדים ליצור עם אותו אביזר? וכמה יצירות שונות ניתן ליצור עם אותו חומר?

לקראת סוף החודש יכינו ילדי הצהרון משחק מקורי "מסובבים ומבחינים", שהינו חלק מתכנית חינוכית-ערכית העוסקת בדמיון ושונות, בכבוד הדדי ובסובלנות. תוכלו לשחק במשחק בבית ולגלות מה דומה בין בני המשפחה? ומה מייחד כל אחד ואחת?

**בברכת חודש יצירתי ומעשיר**

**צוות הצהרון**